
16                                                                                                                                    DR 31.10.2016                                    

 

Jadi mungkin pada masa yang akan datang, Jabatan Perdana Menteri kena buat 
satu lagi MRT, LRT di banyak tempat kerana memang penduduk yang semakin ramai. Jadi 
saya hendak minta Yang Berhormat Timbalan Menteri ini beri nasihat dan cuci otak Menteri 
Wilayah Persekutuan supaya dia akan fikir untuk merancang Bandaraya Kuala Lumpur ini 
dengan lebih baik dan lebih teratur lagi. Sekian, terima kasih.  

Dato’ Sri Devamany A/L S. Krishnasamy: Tuan Yang di-Pertua, itu adalah 
hujahan dan bukan soalan. Itu hujahan dan bukan soalan. Perlukah Tuan Yang di-Pertua, 
saya jawab? 

Timbalan Yang di-Pertua [Datuk Haji Ismail bin Haji Mohamed Said]: Tidak 
perlu Yang Berhormat.   

Dato’ Sri Devamany A/L S. Krishnasamy: Terima kasih Tuan Yang di-Pertua. 

 

9. Tuan Anuar bin Abd. Manap [Sekijang] minta Menteri Pendidikan Tinggi 
menyatakan, tujuan pelaksanaan Projek Rumah Komuniti dan bagaimanakah kepakaran 
jurusan kemahiran dari Politeknik dan Kolej Komuniti dapat digembleng bagi meluaskan 
konsep projek ini di seluruh negara terutamanya di Parlimen Sekijang. 

Timbalan Menteri Pendidikan Tinggi [Datuk Dr. Yap Kain Ching @ Mary Yap 
Ken Jin]: Terima kasih Yang Berhormat Sekijang atas soalan yang berkaitan dengan 
Rumah Komuniti. 

Tuan Yang di-Pertua, untuk makluman Ahli Yang Berhormat, Kementerian 
Pendidikan Tinggi (KPT) prihatin tentang permasalahan pemilikan rumah dalam kalangan 
golongan miskin atau isi rumah berpendapatan 40 peratus ke bawah (B40). Oleh itu, 
melalui pelaksanaan projek seperti Rumah Komuniti dan Poli-Home, KPT dapat membantu 
golongan ini untuk mencapai impian memiliki rumah sendiri dengan kos rendah dan siap 
dalam masa yang singkat.  

Untuk makluman Ahli Yang Berhormat, Projek Rumah Komuniti yang dibina oleh 
Kolej Komuniti dan Poli-Home oleh politeknik bermula pada penghujung tahun 2015 bagi 
membantu golongan miskin di negeri Terengganu. Projek Rumah Komuniti melakar sejarah 
ini di Parlimen Besut apabila sebanyak 15 buah rumah fasa pertama berjaya dibina di 
Kampung Padang Landak, Jerteh dalam masa 22 hari dengan kos RM19,900 seunit 
menerusi kaedah Sistem Pembangunan Industri (IBS).  

Kaedah IBS ini dapat menjamin pembinaan rumah yang kukuh dan memenuhi 
aspek pembinaan kediaman. Projek yang diusahakan, kolej komuniti dan politeknik 
dilaksanakan dengan kerjasama pelbagai pihak termasuk pihak berkuasa tempatan, 
pejabat parlimen tempatan, institusi TVET dan syarikat pembekal komponen bahan binaan 
berteraskan IBS. Konsep corporate social responsibility, dengan izin, atau CSR dan 
National Blue Ocean Strategy (NBOS), dengan izin, dijadikan elemen utama dalam 
kerjasama pelbagai pihak bagi memastikan kejayaan projek ini.  

Dalam peringkat pembinaan projek ini, kepakaran tenaga pengajar dan kemahiran 
pelajar telah dimanfaatkan dalam aspek reka bentuk menggunakan teknologi IBS. 
Pengurusan projek pembinaan, pemasangan komponen binaan, kerja pendawaian, 
pemasangan perkakasan elektrik dan kemasan bagi menghasilkan rumah yang sempurna 
dan sedia untuk diduduki. Pensyarah atau pegawai yang terlibat akan menjalani sangkutan 
industri pensyarah dalam tempoh pelaksanaan, manakala para pelajar pula dikira sebagai 
menjalani latihan amali atau praktikal atau latihan industri.  

Ilmu dan kepakaran pensyarah yang terlibat telah dicurahkan dalam memberi 
latihan secara hands on, dengan izin, di tapak yang sebenar kepada para pelajar dalam 
membina rumah. Selain diajar secara praktikal dalam pembinaan, pelajar juga diuji oleh 
Lembaga Pembangunan Industri Pembinaan Malaysia (CIDB) bagi mendapatkan Sijil 
Kecekapan Kemahiran (SKK) tahap satu dalam beberapa skil pembinaan seperti melepa 
dan mengecat dan SKK yang diperoleh dapat memberi nilai tambah kepada pelajar dalam 
merebut peluang pekerjaan. Selain daripada pelajar kejuruteraan awam, pelajar 
kejuruteraan elektrik juga terlibat dalam pelaksanaan projek ini khususnya bagi kerja-kerja 
pendawaian dan pemasangan perkakas elektrik.  

 



Jadi mungkin pada masa yang akan datang, Jabatan Perdana Menteri kena buat satu lagi MRT, LRT di banyak tempat kerana memang penduduk yang semakin ramai. Jadi saya hendak minta Yang Berhormat Timbalan Menteri ini beri nasihat dan cuci otak Menteri Wilayah Persekutuan supaya dia akan fikir untuk merancang Bandaraya Kuala Lumpur ini dengan lebih baik dan lebih teratur lagi. Sekian, terima kasih. Dato' Sri Devamany A/L S. Krishnasamy: Tuan Yang di-Pertua, itu adalah hujahan dan bukan soalan. Itu hujahan dan bukan soalan. Perlukah Tuan Yang di-Pertua, saya jawab? Timbalan Yang di-Pertua [Datuk Haji Ismail bin Haji Mohamed Said]: Tidak perlu Yang Berhormat. Dato' Sri Devamany A/L S. Krishnasamy: Terima kasih Tuan Yang di-Pertua. 9. Tuan Anuar bin Abd. Manap [Sekijang] minta Menteri Pendidikan Tinggi menyatakan, tujuan pelaksanaan Projek Rumah Komuniti dan bagaimanakah kepakaran jurusan kemahiran dari Politeknik dan Kolej Komuniti dapat digembleng bagi meluaskan konsep projek ini di seluruh negara terutamanya di Parlimen Sekijang. Timbalan Menteri Pendidikan Tinggi [Datuk Dr. Yap Kain Ching @ Mary Yap Ken Jin]: Terima kasih Yang Berhormat Sekijang atas soalan yang berkaitan dengan Rumah Komuniti. Tuan Yang di-Pertua, untuk makluman Ahli Yang Berhormat, Kementerian Pendidikan Tinggi (KPT) prihatin tentang permasalahan pemilikan rumah dalam kalangan golongan miskin atau isi rumah berpendapatan 40 peratus ke bawah (B40). Oleh itu, melalui pelaksanaan projek seperti Rumah Komuniti dan Poli-Home, KPT dapat membantu golongan ini untuk mencapai impian memiliki rumah sendiri dengan kos rendah dan siap dalam masa yang singkat. Untuk makluman Ahli Yang Berhormat, Projek Rumah Komuniti yang dibina oleh Kolej Komuniti dan Poli-Home oleh politeknik bermula pada penghujung tahun 2015 bagi membantu golongan miskin di negeri Terengganu. Projek Rumah Komuniti melakar sejarah ini di Parlimen Besut apabila sebanyak 15 buah rumah fasa pertama berjaya dibina di Kampung Padang Landak, Jerteh dalam masa 22 hari dengan kos RM19,900 seunit menerusi kaedah Sistem Pembangunan Industri (IBS). Kaedah IBS ini dapat menjamin pembinaan rumah yang kukuh dan memenuhi aspek pembinaan kediaman. Projek yang diusahakan, kolej komuniti dan politeknik dilaksanakan dengan kerjasama pelbagai pihak termasuk pihak berkuasa tempatan, pejabat parlimen tempatan, institusi TVET dan syarikat pembekal komponen bahan binaan berteraskan IBS. Konsep corporate social responsibility, dengan izin, atau CSR dan National Blue Ocean Strategy (NBOS), dengan izin, dijadikan elemen utama dalam kerjasama pelbagai pihak bagi memastikan kejayaan projek ini. Dalam peringkat pembinaan projek ini, kepakaran tenaga pengajar dan kemahiran pelajar telah dimanfaatkan dalam aspek reka bentuk menggunakan teknologi IBS. Pengurusan projek pembinaan, pemasangan komponen binaan, kerja pendawaian, pemasangan perkakasan elektrik dan kemasan bagi menghasilkan rumah yang sempurna dan sedia untuk diduduki. Pensyarah atau pegawai yang terlibat akan menjalani sangkutan industri pensyarah dalam tempoh pelaksanaan, manakala para pelajar pula dikira sebagai menjalani latihan amali atau praktikal atau latihan industri. Ilmu dan kepakaran pensyarah yang terlibat telah dicurahkan dalam memberi latihan secara hands on, dengan izin, di tapak yang sebenar kepada para pelajar dalam membina rumah. Selain diajar secara praktikal dalam pembinaan, pelajar juga diuji oleh Lembaga Pembangunan Industri Pembinaan Malaysia (CIDB) bagi mendapatkan Sijil Kecekapan Kemahiran (SKK) tahap satu dalam beberapa skil pembinaan seperti melepa dan mengecat dan SKK yang diperoleh dapat memberi nilai tambah kepada pelajar dalam merebut peluang pekerjaan. Selain daripada pelajar kejuruteraan awam, pelajar kejuruteraan elektrik juga terlibat dalam pelaksanaan projek ini khususnya bagi kerja-kerja pendawaian dan pemasangan perkakas elektrik.